Da Bernadotte i 1810 ble valgt til kronprins av Sverige fikk De Camps i oppdrag å selge Bernadottes gods i Frankrike. År 1811 kom han til Sverige, der han fikk bosted på Stockholms slott. Han fikk en stilling i den svenske armeen som oberstløytnant, ble kronprinsens adjutant, fulgte med til møtet med tsar Aleksander I av Russland i Åbo i august 1812. De Camps ble oberst i 1814 og generalmajor i 1815. Han ble adlet i Sverige i 1824 og hans etternavn ble da endret til . I 1828 konverterte han til den lutherske kirken. Hans svenske militære grader avspeilte mer hans stilling som kongens fortrolige og adjutant, han gjorde aldri noen egentlig militær tjeneste i Sverige.